
Parlamentul  României

Camera  Deputaţilor
Comisia pentru industrii                                             Comisia pentru politică

             si servicii                                               economică, reformă şi privatizare

    Nr. 23/125/13.12.2006                                                Nr. 21/488/13.12.2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, RAPORTUL COMUN asupra propunerii legislative pentru modificarea şi completarea Legii nr.1/2005 privind organizarea şi funcţionarea cooperaţiei, transmis spre dezbatere şi avizare în fond Comisiei pentru industrii şi servicii şi Comisiei pentru politică economică, reformă şi privatizare cu adresa nr.P.l.x 536/2006.



În raport de obiectul şi conţinutul său, propunerea legislativă face parte din categoria legilor ordinare.
                 PREŞEDINTE,                                             PREŞEDINTE,

                   Iulian Iancu                                                  Mihai Tudose

Parlamentul  României

Camera  Deputaţilor

Comisia pentru industrii                                         Comisia pentru politică

             si servicii                                               economică, reformă şi privatizare

    Nr. 23/125/13.12.2006                                                 Nr. 21/488/13.12.2006
RAPORT    COMUN

asupra propunerii legislative privind modificarea şi completarea

Legii nr.1/2005 privind organizarea şi funcţionarea cooperaţiei


În conformitate cu prevederile art. 95 din Regulamentul Camerei Deputaţilor, republicat,  Comisia pentru politică economică, reformă şi privatizare împreună cu Comisia pentru industrii şi servicii au fost sesizate, spre dezbatere şi avizare în fond cu propunerea legislativă pentru modificarea şi completarea Legii nr. 1/2005 privind organizarea şi funcţionarea cooperaţiei, (P.l.-x 536/2006), iniţiată de domnii deputaţi Istvan Antal şi Istvan Erdei – Doloczki , aparţinând Grupului Parlamentar U.D.M.R.

Propunerea legislativă a fost respinsă de Senat în şedinţa din 7 iunie 2006.

În conformitate cu prevederile art. 75 din Constituţia României, republicată, Camera Deputaţilor este Cameră decizională.
La întocmirea prezentului raport, Comisiile au avut în vedere: 

1) punctul de vedere negativ al Guvernului nr. 839/14.03.2006;

2) avizul negativ nr. 2557/17.11.2005 al Consiliului Economic şi Social;

3) avizul favorabil nr. 27/436/04.07.2006 al Comisiei pentru muncă şi protecţie socială;
4) avizul negativ nr.31/799/12.06.2006 al Comisiei juridice, de disciplină şi imunităţi;
5) avizul negativ  nr. 24/453/11.07.2006 al Comisiei pentru agricultură, silvicultură, industrie alimentară şi servicii specifice;

6) avizul favorabil nr. 1476/24.10.2005 al Consiliului Legislativ.

Propunerea legislativă vizează măsuri care, în viziunea iniţiatorilor, ar conduce la eliminarea posibilităţii de a desfăşura activităţi economice la nivelul asociaţiilor/uniunilor care au funcţii de reprezentare a membrilor cooperatori şi, implicit la reclădirea proprietăţii cooperatiste de la bază spre asocieri la nivel superior, dar complimentar.

La dezbaterea propunerii legislative, din data de 24 octombrie a.c. au participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Agenţiei Naţionale pentru Întreprinderi Mici şi Mijlocii şi Cooperaţie: Diana Tache-Radu –consilier superior, UCECOM: domnul Teodor Drăgan – preşedinte şi domnul Niculae Buiga – secretar general, CENTROCOOP: George Gavrilescu – preşedinte şi doamna Ioana Lazăr – secretar general.
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru politică economică, reformă şi privatizare au examinat această propunere legislativă în şedinţa din data 24 octombrie 2006, iar membrii Comisiei pentru industrii şi servicii au examinat propunerea în şedinţa din 13 decembrie 2006.
Membrii celor două comisii au concluzionat că modificarea Legii nr.1/2005 în această perioadă, în care are loc restructurarea sectorului cooperatist, nu este oportună.
Propunerea legislativă face parte din categoria legilor ordinare, potrivit prevederilor art. 73 alin. (1) din Constituţia României, republicată.

La lucrări au fost prezenţi, din partea Comisiei pentru politică economică, reformă şi privatizare 23 deputaţi, din totalul de 24 membri ai comisiei, iar din partea Comisiei pentru industrii şi servicii  20 deputaţi din totalul de 22 membri.


În urma dezbaterii, Comisia pentru politică economică, reformă şi privatizare şi Comisia pentru industrii şi servicii au hotărât cu  42 de voturi pentru şi un vot împotrivă să propună plenului Camerei Deputaţilor respingerea  propunerii legislative pentru modificarea şi completarea Legii nr. 1/2005 privind organizarea şi funcţionarea cooperaţiei.

                    PREŞEDINTE,                                         PREŞEDINTE,

                      Iulian Iancu                                              Mihai Tudose

                     SECRETAR,                                              SECRETAR,

                Constantin Petrea                                           Cornel Popa

Consilier parlamentar,                                                                                Consilier parlamentar,
    Silvia Vlăsceanu                                                                                        Alina Hodivoianu

